Φασόλια με λουκάνικα στη γάστρα
Μας περίσσεψε φασολάδα; Τέλεια! Όχι μόνο δεν πετάμε τίποτα αλλά ετοιμάζουμε στο άψε σβήσε ένα νέο λαχταριστό φαγητό.
4 - 5  φλιτζ. τσαγιού φασολάδα έτοιμη (αυτή που μας έχει περισσέψει από την προηγούμενη), 300 γρ. λουκάνικα χωριάτικα, κομμένα σε μέτριες φέτες, 1 κουτ. σούπας ντοματοπελτές, 1 ξερό κρεμμύδι, ψιλοκομμένο, 40 ml ελαιόλαδο, 60 ml κόκκινο ξηρό κρασί, 2 κουτ. γλυκού ρίγανη ξερή, 1 κουτ. γλυκού πάπρικα καπνιστή, αλάτι,  φρεσκοτριμμένο πιπέρι
Προθερμαίνουμε τον φούρνο στους 200°C.Στραγγίζουμε τα φασόλια από τα υγρά της φασολάδας στο σουρωτήρι και τα αδειάζουμε σε μια γάστρα.Ζεσταίνουμε ένα μεγάλο τηγάνι σε δυνατή φωτιά και σοτάρουμε τα λουκάνικα για 1 - 2 λεπτά, από κάθε πλευρά, μέχρι να ροδίσουν όμορφα.Τα αδειάζουμε στη γάστρα με τα φασόλια. Στο ίδιο τηγάνι ζεσταίνουμε το λάδι σε δυνατή φωτιά και σοτάρουμε το κρεμμύδι για περίπου 2 λεπτά, μέχρι να μαλακώσει ελαφρώς.Προσθέτουμε τον πελτέ και ανακατεύουμε για 1/2 λεπτό.Ρίχνουμε το κρασί, αφήνουμε 2 λεπτά να εξατμιστεί το αλκοόλ, προσθέτουμε αλατοπίπερο, την ρίγανη, την πάπρικα και 200 ml νερό και βράζουμε για 4 - 5 λεπτά, μέχρι να σχηματιστεί μια σχετικά δεμένη σάλτσα.Περιχύνουμε με τη σάλτσα τα φασόλια με τα λουκάνικα και ψήνουμε για περίπου 20 - 25 λεπτά, μέχρι να εξατμιστούν τα περισσότερα υγρά και να ροδίσουν όμορφα στην επιφάνεια.
Λουκάνικα,Όσπρια,Φασόλια